kardosdrur/scandi-wiki huggingface dataset:
Charolaiskvæg

Charolais kvæg er en fransk kødkvægsrace, der oprindeligt stammer fra grevskabet Charolais området omkring Charolles i Bourgogne i det østlige Frankrig. 

Individerne har store muskler og tyrene vejer op til 1100 kg mens køerne vejer op til 900 kg. I England nåede en tyr fra denne race en vægt på 2 tons.

Charolais er den næstmest udbredte kvægrace i Frankrig efter Holstein. 31. December 2014 havde Frankrig 4,22 mio. Charolais kvæg. 
I alt er der omkring 730.000 Charolais kvæg udenfor Frankrig. 
I Danmark er det den 3.-4. mest udbredte kødkvægsrace.

I Danmark findes  8.288 registrerede dyr, heraf 2.176  køer (2014). Udvoksede tyre vejer ca. 1200 – 1600 kg, køer 900 – 1100 kg.

Se også
 Charolais hest

Kilder

Eksterne henvisninger

 History of the Charolais Breed – Oklahoma State University
 Charolais Cattle – Cattle.com

Kvægracer
Kødkvæg
Arpsdorf

Arpsdorf er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Arpsdorf ligger ved udkanten af Naturpark Aukrug omkring 8 km sydvest for Neumünster ved floden Stör. Mod øst løber Bundesautobahn 7 fra Hamborg mod Kiel, mod nord Bundesstraße 430 fra Neumünster mod Meldorf.
Banegården, der lå ved jernbanen Hamborg-Altona-Kiel, er nedlagt.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Charolais

Charolais eller Charollais kan referere til:

 Grevskabet Charolais, et område og et historisk grevskab i Bourgogne i Frankrig
 Charolais kvæg, en kvægrace
 Charolais hest, en uddød hesterace
 Charollais får, en fårerace
 Charolais ost, en ostetype
Theodora af Grækenland (1906-1969)

Prinsesse Theodora af Grækenland og Danmark () (født 30. maj 1906 – død 16. oktober 1969) var en græsk prinsesse fra Huset Glücksborg, der var datter af Prins Andreas af Grækenland og Prinsesse Alice af Battenberg. I 1931 blev hun gift med Markgrev Berthold af Baden, der var familieoverhovede for fyrstehuset Baden, der havde regeret i Storhertugdømmet Baden, indtil monarkierne blev afskaffet i Tyskland i 1918.

Theodora var søster til den britiske prinsgemal Prins Philip, hertug af Edinburgh og dermed svigerinde til Dronning Elizabeth 2. af Storbritannien. Hun var desuden niece til Dronning Louise af Sverige og kusine til kongerne Georg 2., Alexander 1. og Paul 1. af Grækenland og dronningemoderen Helena af Rumænien.

Tidligt liv 

Prinsesse Theodora blev født den 30. maj 1906 på slottet Tatoi ved foden af Parnesbjergene på halvøen Attika lidt nord for Grækenlands hovedstad Athen. Hun var den anden datter af Prins Andreas af Grækenland og Prinsesse Alice af Battenberg. Hun var barnebarn af kong Georg 1. af Grækenland, oldebarn af kong Christian 9. af Danmark og tipoldebarn af både zar Nikolaj 1. af Rusland og dronning Victoria af Storbritannien.

Opvækst og eksil 

Prinsesse Margarita og hendes søstre voksede indledningsvis op i Grækenland, indtil Prins Andreas i 1917 under Første Verdenskrig måtte gå i eksil sammen med sin bror, Konstantin 1. af Grækenland og resten af den græske kongefamilie. Familien tog ophold i Schweiz. Da familien kom tilbage til Grækenland i 1920, blev hendes far delvist bebrejdet for Grækenlands nederlag i den Græsk-tyrkiske krig (1919-1922). Kort tid efter blev der gennemført et statskup i Athen. Monarkiet blev afskaffet, og familien blev igen tvunget i eksil indtil genoprettelsen af det græske monarki i 1935.

I 1922 var hun og hendes tre søstre, Margarita, Cecilie og Sophie brudepiger ved deres morbror Earl Mountbattens bryllup.

Ægteskab og børn 

Prinsesse Theodora blev den 17. august 1931 gift med sin grandfætter Berthold, markgreve af Baden i Konstanz. I 1929 – 1963 var markgreve Berthold var overhoved for Badens storhertuglige familie.
 
Markgreve Berthold var søn af den tyske rigskansler Maximilian af Baden og dattersøn af Thyra af Danmark. 

Theodora og Berthold fik tre børn:
 Margarete Alice Thyra Viktoria Marie Louise Scholastica (1932–2013), gift 1957 med prins Tomislav af Jugoslavien (1928–2000). Tomislav var søn af kong Alexander 1. af Jugoslavien. 

 Maximilian Andreas Friedrich Gustav Ernst August Bernhard (født 1933), gift 1966 med ærkehertuginde Valerie Isabella af Habsburg-Lothringen (født 1941). Valerie Isabella er barnebarn af Marie Valerie af Østrig og oldebarn af kejser Franz Joseph 1. af Østrig-Ungarn.
 Ludwig Wilhelm Georg Ernst Christoph (født 1937), gift 1967 med Anna Maria (også kendt som Marianne), prinsesse af Auersperg-Breunner.

Referencer

Litteratur

Eksterne henvisninger

Prinsesser fra Grækenland
Prinsesser fra Danmark
Huset Glücksburg
Huset Zähringen
Skriveskrift (typografi)

Skriveskrift er en gruppe af skrifter til bogtryk, der giver indtryk af at være skrevet i hånden med en pen. Gruppen adskilles fra de oprindelige antikva- og kursiv-skrifter, selv om disse oprindelig også blev skrevet i hånden. Skriften er normalt helt eller delvist sammenhængende, med varierende tykkelse af stregerne og ofte forsynet med sving og snørkler i den stil, der blev brugt i lærebøger i skrivning.

Gruppen er ikke klart defineret og kan opfattes temmelig bredt i dag, hvor den omfatter skrifter, der ser ud til at være skrevet med andet end en elastisk pen.

Skriveskrifter blev i traditionel typografi benyttet til at give et fornemt eller ligefrem eksklusivt udtryk på f.eks. indbydelser og menukort. Skriveskrifter kunne også anvendes på damers visitkort. 

Trykning og typografi
Typografi
Dennis Holm

Dennis Holm (født 2. maj 1972 i Vágur på Suðuroy) er en færøsk politolog og politiker (T). Han blev valgt i lagtinget for første gang i 2022 og er fiskeriminister fra 2022.

Baggrund 
Han er cand.scient.pol. fra Aalborg Universitet fra 1998. Siden 2005 har han været direktør ved Færøernes forskningsinstitut for samfundsudvikling, på færøsk Granskingardepilin fyri samfelagsmenning, som er underlagt universitetet Fróðskaparsetur Føroya. Før dette var Holm forsker ved samme forskningsinstitut 1999–2005.

Politisk karriere 
Holm er medlem af kommunalbestyrelsen i Vágs kommuna og fra 1. januar 2013 til 31. december 2020 var han borgmester, efter at Tjóðveldi og Javnaðarflokkurin fortsatte det samarbejde de havde haft fra 2008 til 2012. Holm blev valgt for første gang i byrådet ved valget i november 2012.

Dennis Holm blev opstillet til lagtinget for første gang ved valget i 2022 og blev valgt med 305 personlige stemmer. Ved regeringsdannelsen blev han udnævnt til fiskeriminster.

Familie 
Dennis Holm er søn af tidligere skole- og kulturminister Óli Holm fra Vágur og Elise Holm fra Holstebro

Referencer 

Politologer fra Danmark
Borgmestre fra Færøerne
Lagtingsmedlemmer fra Færøerne
Fiskeriministre fra Færøerne
Politikere fra Tjóðveldi
Personer fra Vágur
Jørgen Frantz Hammershaimb

Jørgen Frantz Hammershaimb (født 6. juli 1767, død 24. maj 1820) var en færøsk jurist. Han var lagmand på Færøerne i perioden 1805 til 1816. Hammershaimb var den sidste lagmand før Lagtinget blev afviklet i 1816.
Jørgen Frantz Hammershaimb drev gården Steig (á Steig i Sandavági) på Vágar. Han var gift med Armgard Marie (Armgarð Maria), født Egholm, og far til Venceslaus Ulricus Hammershaimb, der regnes som grundlæggeren af det nuværende færøske skriftsprog.

Litteratur 
 Løgtingið 150 – Hátíðarrit. Tórshavn 2002, Bind 2, S. 366. (afsnit Føroya løgmenn fram til 1816) (PDF-Download )

Jurister fra Danmark
Lagmænd fra Færøerne før 1816
Personer fra Vågø
Landmænd fra Færøerne
Johan Michael Lund

Johan Michael Lund (født 2. september 1753 i Bergen, død 15. maj 1824) var en norsk jurist fra Bergen. I perioden 1786 til 1805 var han lagmand (færøsk: løgmaður) på Færøerne. Derefter vendte han tilbage til Norge, og fra 1807 var han borgmester i Bergen.

Litteratur 
 Løgtingið 150 – Hátíðarrit. Tórshavn 2002, Bind 2, S. 366. (afsnit Føroya løgmenn fram til 1816) (PDF-Download )

Lagmænd fra Færøerne før 1816
Jurister fra Norge
Borgmestre fra Norge
Personer fra Bergen
Jóhan Hendrik Weyhe

Jóhan Hendrik Weyhe var lagmand på Færøerne fra 1679 til 1706.

Jóhan Hendrik Weyhe var født på Færøerne og søstersøn til den berygtede Christoffer Gabel. Weyhe var øernes største jordbesidder og ejede ved sin død 48 merkur jord. Han var gift med den tidligere lagmand Jógvan Poulsens datter og svigerfar til Sámal Pætursson Lamhauge, der efterfulgte ham i lagmandsembedet.

Litteratur
 Løgtingið 150 – Hátíðarrit. Tórshavn 2002, Bind 2, S. 366. (afsnit Føroya løgmenn fram til 1816) (PDF-Download )

Lagmænd fra Færøerne før 1816
Landmænd fra Færøerne
Sámal Pætursson Lamhauge

Sámal Pætursson Lamhauge (død 1752 i Lamba) var lagmand på Færøerne fra 1706 til 1752.

Lamhauge var færing og svigersøn til den forhenværende lagmand Jóhan Hendrik Weyhe og svigerfar til Hans Jákupsson Debes, der efterfulgte ham i lagmandsembedet.

Litteratur 
 Løgtingið 150 – Hátíðarrit. Tórshavn 2002, Bind 2, S. 366. (afsnit Føroya løgmenn fram til 1816) (PDF-Download )

Lagmænd fra Færøerne før 1816
Personer fra Østerø
Hans Jákupsson Debes

Hans Jákupsson Debes (født 1723, død 1769) var lagmand på Færøerne fra 1752 til 1769.

Debes kom fra Oyri på Eysturoy og var gift med en datter af Sámal Pætursson Lamhauge, som han efterfulgte i lagmandsembedet.

Litteratur 
 Løgtingið 150 – Hátíðarrit. Tórshavn 2002, Bind 2, s. 366. (afsnit Føroya løgmenn fram til 1816) (nedtaget som PDF )

Lagmænd fra Færøerne før 1816
Personer fra Østerø
Rockville

Rockville har flere betydninger:

Stednavne

Australien 
 Rockville, Queensland

Canada 
 Rockville, Nova Scotia

New Zealand 
 Rockville, New Zealand

USA 
 Rockville, Alabama
 Rockville, Californien
 Rockville, Connecticut
 Rockville, Georgia
 Rockville, Indiana
 Rockville, Iowa
 Rockville, Maine
 Rockville, Maryland
 Rockville, Massachusetts
 Rockville, Minnesota
 Rockville, Missouri
 Rockville, Nebraska
 Rockville, New York
 Rockville, Ohio
 Rockville, Oregon
 Rockville, Pennsylvania
 Rockville, Rhode Island
 Rockville, South Carolina
 Rockville, Tennessee
 Rockville, Utah
 Rockville, Vermont
 Rockville, Virginia
 Rockville, West Virginia
 Rockville, Wisconsin
Jákup Jógvansson

Jákup Jógvansson lagmand på Færøerne fra 1677 til 1679.

Jákup Jógvansson var færing og søn af tidligere lagmand Jógvan Poulsen. Jógvansson havde tidligere været sysselmand på Sandoy. Han boede på og drev gården Dalsgarður i bygden Skálavík.

Litteratur
 Løgtingið 150 – Hátíðarrit. Tórshavn 2002, Bind 2, S. 366. (afsnit Føroya løgmenn fram til 1816) (PDF-Download )

Lagmænd fra Færøerne før 1816
Sysselmænd fra Færøerne
Landmænd fra Færøerne
Copenhagen Half Marathon

Copenhagen Half Marathon (CPHhalf) arrangeres af Sparta Atletik & Motion og Dansk Atletik Forbund med støtte fra Nordea-fonden og i samarbejde med Sport Event Denmark, Københavns Kommune, Frederiksberg Kommune og Wonderful Copenhagen. Første udgave blev afholdt søndag d. 13. september 2015. 
Der var ved dette løb tilmeldt 23.787 personer.

Vindere
Nøgle:

Eksterne henvisninger 

Sport i 2015
Halvmaratonløb i Danmark
V2-ordstilling

V2-ordstilling er en sprogregel, som visse sprog har. Den angiver placeringen af verbet i en fortællende hovedsætning.

Et eksempel fra dansk:

Jeg læste bogen i går. (subjekt – verbal – objekt – adverbial)
I går læste jeg bogen. (adverbial – verbal – subjekt – objekt)

I den anden sætning blev verbet flyttet frem for at tilfredsstille reglen. "I går jeg læste bogen" er en umulig sætning på dansk.

V2-ordstilling er bedst kendt fra de germanske sprog, men findes også for enkelte andre sprog, for eksempel Kashmirisk og flere andre dardiske sprog. Nyengelsk har droppet reglen, med undtagelse i nogle faste udtryk, såsom "So am I".

De nordgermanske sprog, som dansk, og jiddisch har også V2-ordstilling i bisætninger:

Han fortalte at han havde læst bogen i går.

I tysk og nederlandsk står det bøjede verbum derimod sidst i bisætninger:

Er erzählte, dass er gestern das Buch gelesen hätte.

Sprog
Sprogforskning
SOV-sprog

Indenfor lingvistisk typologi er et subjekt–objekt–verbum (SOV)-sprog et sprog, hvori en sætnings subjekt, objekt og verbum (oftest) placeres i den rækkefølge. Hvis dansk var SOV så ville en sætning som "Daniel melon spiste" være gyldig, i modsætning til den gyldige sætning, "Daniel spiste melon". Betegnelsen bruges ofte for ergative sprog såsom adygeisk og baskisk som ikke har subjekter, men derimod har en agent–objekt–verbum-rækkefølge.

Sprog
Sprogforskning
Jacob Hveding

Jacob Jensen Hveding (født 1736, efter 1786) var en norsk jurist. I perioden 30. juli 1772 til 24. marts 1786 var han lagmand (færøsk: løgmaður) på Færøerne. Hveding overtog embedet efter islændingen Thorkild Fjeldsted. Senere vendte han tilbage til Norge og overtog embedet som lagmand i Stavanger.

Referencer

Litteratur 
 Løgtingið 150 – Hátíðarrit. Tórshavn 2002, Bind 2, S. 366. (afsnit Føroya løgmenn fram til 1816) (PDF-Download )
 Hveding, Johan: Nordlandsætta Hveding frå 1580 : med videreføring til 1995, Einride Hveding , 1995.

Jurister fra Norge
Lagmænd fra Færøerne før 1816
Lagmænd fra Norge
Nordmænd i 1700-tallet
Dansk guldalderjazz

Dansk guldalderjazz er et albumsæt med en antologi af dansk jazzmusik fra 1930'erne og 1940'erne. Musikken blev samlet og udsendt på fire lp'er i 1968 (volume 1-4). Perioden i 1930'erne og 1940'erne er blevet betegnet som dansk jazz' guldalder, hvilket er baggrunden for albumsættets titel. Antologien er udvalgt af forfatteren Harald Grut, som også skrev noter i et tilhørende hæfte, og sættet er genudsendt i 1988 og 2009.

Blandt de navne, der er særligt fremtrædende på albumsættet, er Svend Asmussen, Børge Roger Henrichsen og Leo Mathisen. 

Antologien blev optaget i Kulturkanonen fra 2006 som et af ti album med populærmusik.

Spor

Kilder 

Album fra 1968
Kulturkanonen
Jazzalbum
Balzer Jacobsen

Balzer Jacobsen var lagmand på Færøerne fra 1655 til 1661.

Balzer Jacobsen var dansker, og blev af kong Frederik 3. indsat som lagmand i stedet for færingen Jógvan Poulsen mod lagtingets vilje. Jacobsen var først og fremmest en af Christoffer Gabels mænd, som var landsfoged på Færøerne. Gabel havde Færøerne som len og monopol på al handel til og fra øerne. I 1661 overtog tidligere lagmand Jógvan Poulsen alligevel embedet på ny, og Jacobsen drog tilbage til Danmark, men den reelle magt på Færøerne lå stadig hos den af Gabel udpegede. Denne perioden af færøsk historie er kendt som Gabeltiden (færøsk: Gablatíðin), og var en vanskelig tid præget af handelsmonopol og ønske fra København om kronens absolutte kontroll over lenet.

Litteratur
 Løgtingið 150 – Hátíðarrit. Tórshavn 2002, Bind 2, S. 366. (afsnit Føroya løgmenn fram til 1816) (PDF-Download )

Lagmænd fra Færøerne før 1816
Danskere i 1600-tallet
Jógvan Justinusson

Jógvan Justinusson var fra 1629 til 1654 lagmand på Færøerne.

Justinusson var bonde og kom fra Hattarvík på Fugloy. Før han blev lagmand, var han gennem mange år medlem (tingmand) af det færøske lagting. Han var svigerfar til sin efterfølger Jógvan Poulsen.

Litteratur 
 G.V.C. Young: Færøerne – fra vikingetiden til reformationen, 1982 
 Løgtingið 150 – Hátíðarrit. Tórshavn 2002, Bind 2, S. 366. (afsnit Føroya løgmenn fram til 1816) (PDF-Download )

Lagmænd fra Færøerne før 1816
Landmænd fra Færøerne
Personer fra Norderøerne
Personer i 1600-tallet
Zakarias Tormóðsson

Zakarias Tormóðsson (død 1628) var en færøsk bonde og lagmand. Han stammede fra bygden Eiði på Eysturoy, hvor han var forpagter af 2 merkur kirkejord. Tormóðsson var medlem af Lagtinget i en længere årrække og var Færøernes lagmand fra 1608 til 1628.

Referencer 
 Løgtingið 150 – Hátíðarrit, bind 2 (2002), s. 366. (afsnit Føroya løgmenn fram til 1816) (PDF )

Landmænd fra Færøerne
Lagmænd fra Færøerne før 1816
Personer fra Østerø
Tummas Símunarson

Tummas Símunarson (død 1608) var en færøsk bonde, der var øernes lagmand på Færøerne fra 1601 til 1608. Fra 1584 til sin død var han forpagter af et større gårdbrug i Kaldbak på Eysturoy, men hans fødested og øvrige livshistorie er ukendt.

Litteratur 
 Løgtingið 150 – Hátíðarrit. Tórshavn 2002, Bind 2, s. 366. (afsnit Føroya løgmenn fram til 1816) (PDF-Download )

Lagmænd fra Færøerne før 1816
Landmænd fra Færøerne
Hans Bøchmann Melchior

Hans Bøchmann Melchior (født 14. maj 1773 i Grenaa, død 11. september 1831) var en dansk pædagog og zoologisk forfatter. 

Melchior blev 1790 dimitteret fra Herlufsholm og 1797 ansat ved samme skole som "hører". I 1801 disputerede han for doktorgraden ved en latinsk afhandling om "Fordelene og ulemperne ved offentlig og privat opdragelse" og blev 1820 udnævnt til overlærer ved skolen med titel af professor. Han var en udmærket pædagog og i en lang årrække i virkeligheden den, der styrede skolen. Med stor interesse omfattede han også dennes historie, og udgav 1822: Historiske Efterretninger om den frie adelige Skole Herlufsholm. På det zoologiske område har han indlagt sig betydelig fortjeneste ved det, et par år efter hans død udgivet værk: Den danske Stats og Norges Pattedyr, der i stor udstrækning støtter sig til forfatterens egne, i naturen foretagne undersøgelser.

Kilder

Eksterne henvisninger 
 

Zoologer fra Danmark
Historikere fra Danmark
Titulære professorer fra Danmark
Skolefolk fra Danmark
Faglitterære forfattere fra Danmark
Dansksprogede forfattere fra Danmark
Latinske forfattere
Danskere i 1700-tallet
Danskere i 1800-tallet
Personer fra Grenaa
Larry Myricks

Larry Myricks (født 10. marts 1956 i Clinton, Mississippi) er en tidligere amerikansk atlet der primært konkurrerede i længdespring.

Eksterne henvisninger 
 Larry Myricks hos USATF 

Længdespringere fra USA
Olympiske bronzemedaljevindere fra USA
Deltagere ved sommer-OL 1976
Deltagere ved sommer-OL 1984
Deltagere ved sommer-OL 1988
Pætur Jákupsson

Pætur Jákupsson var en færøsk storbonde, der fra 1588 til 1601 var Færøernes lagmand.

Pætur kom fra Suðuroy, hvor han var forpagter af gården Gjørðagarður i Porkeri og havde også jord i Froðba. Hans hovedindtægt kom dog fra at være forpagter af - og kongsbonde på - Færøernes største gård, det tidligere bispesæde Kirkjubøargarður i Kirkjubøur på Streymoy.

Litteratur 
 Løgtingið 150 – Hátíðarrit. Tórshavn 2002, Bind 2, s. 366. (afsnit Føroya løgmenn fram til 1816) (PDF-Download )

Landmænd fra Færøerne
Lagmænd fra Færøerne før 1816
Kirkjubøur
Personer fra Suderø
Julius Meldal

Julius Sophus Meldal (født 19. juli 1827 på Langebæk Præstegård ved Kalvehave, død 9. marts 1901 i København) var en dansk viceadmiral og flådeinspektør.

Meldal blev officer 1846, kommandør 1874, kontreadmiral 1885 og året efter viceadmiral samt chef for Søofficerskorpset. Under den første slesvigske krig gjorde han 1849 tjeneste i fregatten Bellona, som blokerede Elben, 1850 i dampskibet Ægir. 1851—54 var Meldal i fransk tjeneste, han hjemkaldtes ved udbrudet af Krim-krigen; sine erindringer fra denne periode har han udgivet i en bog (1883). Under 2. slesvigske krig var han næstkommanderende i korvetten Dagmar, 1867—68 næstkommanderende på Søkadetakademiet. 1874—81 var han adjutant hos Christian IX, derefter jagtkaptajn, men i dette tidsrum jævnlig udkommanderet som skibschef. Som admiral var Meldal oftere chef for de årlig udrustede øvelseseskadrer.

Noter

Litteratur

Eksterne henvisninger 
 
 

Admiraler fra Danmark
Danskere i 1800-tallet
Personer i Dansk Biografisk Leksikon
Storkors af Dannebrog
Personer i den 2. Slesvigske Krig fra Danmark
Kongens jagtkaptajner
Danskere i fremmed militær tjeneste
Selvbiografer fra Danmark
Aukrug

Aukrug er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Kommunen er en statsanerkendt kurby og ligger midt i den 380 km² store Naturpark Aukrug med enge og marker, hede, moser, damme og små vandløb. Ved omfattende opgravning af tørv efterfølgende produktion af tørvekul, (minder om trækul), er moseområderne i kommunen i stærk tilbagegang. Nu er kun Viertshöher Moor, en højmose i området Böken, tilbage. Gennem Aukrug løber vandløbene Bünzau og Höllenau. 351 ha af den 1000 ha store Forst Iloo ligger i kommuen.

Aukrug ligger ved Bundesstraße 430 jernbanen Neumünster–Heide, den såkaldte Westbahn.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Fabio Aru

Fabio Aru (født 3. juli 1990) er en tidligere italiensk professionel cykelrytter. Han kørte for Astana Pro Team i seks sæsoner fra 2012 efter fire år hos holdet Palazzago i Italien. I 2013 sluttede han på fjerdepladsen i Giro del Trentino, hvor han også vandt ungdomstrøjen. Fabio Aru kørte sin første Grand Tour, Giro d'Italia 2013, som hjælperytter for holdets kaptajn Vincenzo Nibali, der endte med at vinde løbet. Aru sluttede selv som nummer 42.

Fabio Aru har siden vist sig som en kommende stjerne inden for cykelsporten med topresultater i de store etapeløb. Hans første gennembrud var i 2014, hvor han kom på tredjepladsen i Giro d'Italia, efter Nairo Quintana (Team Movistar) og Rigoberto Urán (Omega Pharma-Quick Step). Samme år kom han femtepladsen i Vuelta a España, der blev vundet af Alberto Contador. I 2015 fulgte han det op med en andenplads i Giro d'Italia, hvor han vandt to etaper, og Alberto Contador vandt samlet,. I 2015 kom det foreløbige højdepunkt i Arus karriere, da han vandt Vuelta a España foran Joaquim Rodríguez og Rafał Majka.

Meritter 

2011
Samlet og 6. etape, Giro della Valle d'Aosta
2012
Toscana Coppa delle Nazioni
2. plads samlet, Girobio
Samlet og 3. etape, Giro della Valle d'Aosta
2014
3. plads samlet og 15. etape, Giro d'Italia
11. og 18. etape, Vuelta a España
2015
2. plads samlet, 19. og 20. etape, Giro d'Italia
Samlet, Vuelta a España
2016
3. etape, Critérium du Dauphiné
2017
  Italiensk mester i landevejsløb
5. etape, Tour de France

Grand Tour tidslinje 

UD = Udgået; IG = Igangværende

Referencer

Eksterne links

Mandlige cykelryttere fra Italien
Cykelryttere ved sommer-OL 2016
Deltagere for Italien ved sommer-OL 2016
Vuelta a España-vindere
Jógvan Heinason

Jógvan Heinason (født 1541, død 1602) var lagmand på Færøerne fra 1572 til 1583. Jógvan Heinason var søn af den norske præst Heini Havreki ("Heini den Skibbrudne") og færøske Herborg fra Húsavík på Sandoy. Jógvan Heinason var besidder af gården Steigargarður i Lambi på Eysturoy, der med sine omkring 100 merkur af hovedsagelig kongsjord, gjorde ham til den største jordbesidder på Færøerne.

Heinasons var halvbror til Færøernes berømte søhelt Magnus Heinason, der var søn af hans norske stedmor, og oldefar til den senere lagmand Sámal Pætursson Lamhauge.

Litteratur 
 Løgtingið 150 – Hátíðarrit, bind 2 (2002), s. 366. (afsnit «Føroya løgmenn fram til 1816») (PDF )

Landmænd fra Færøerne
Lagmænd fra Færøerne før 1816
Personer fra Sandø
Guttormur Andrasson

Guttormur Andrasson (død 1572 i Bergen) var en færøsk bonde, der fra 1544 til 1572 var Færøernes lagmand.

Han var søn af tidligere lagmand Andras Guttormsson fra Sumba på Suðuroy og far til den senere lagmand Ísak Guttormsson.

Litteratur 
 G.V.C. Youngs: Færøerne – fra vikingetiden til reformationen, 1982 
 Løgtingið 150 – Hátíðarrit. Tórshavn 2002, Bind 2, s. 366. (afsnit Føroya løgmenn fram til 1816) (PDF-Download )

Lagmænd fra Færøerne før 1816
Landmænd fra Færøerne
Personer fra Suderø
Værker af Martinus Rørbye

Den danske danske guldalderkunstmaler Martinus Rørbye (17. maj 1803 – 29. august 1848) skabte værker fra han var cirka 20 år gammel til sin død i 1848.
Han er kendt for sine landskaber og arkitekturmalerier, men han skabte dog også portrætter og historiemalerier.
Rørbyes billeder er repræsenteret på et bredt udsnit af danske kunstmuseer.
Statens Museum for Kunst har ganske mange.
Kunstindeks Danmark indekserer 944 af Rørbyes værker.

Lister over værker